钦定古今图书集成/历象汇编/岁功典/第094卷 > 《魏台访议》 > 魏用辰腊
## 钦定古今图书集成/历象汇编/岁功典/第094卷 > 《魏台访议》 > 魏用辰腊

诏问：何以用未祖丑腊？臣崇对曰：按《月令》，孟冬十月，
腊先祖五祀。谓荐田猎所得禽兽，谓之腊。《左传》曰：“虞
不腊矣。”惟见此二者，而皆不书日。闻先师说曰：王者
各以其行之盛祖，以其终腊。水始生于申，盛于子，终
于辰，故水行之君，以子祖辰腊。火始生于寅，盛于午，
终于戌，故火行之君，以午祖戌腊。木始生于亥，盛于
“卯，终于未，故木行之君，以卯祖未腊。金始生于巳，盛
于酉，终于丑，故金行之君，以酉祖丑腊。土始生于未，
盛于戌，终于辰，故土行之君，以戌祖辰腊。”今魏据土
德，宜以戌祖辰腊。